Epitrachélion

Epitrachélion alebo epitrachil (gr. ἐπιτραχήλιον - to, čo je okolo krku) je jeden z bohoslužobných odevov kňaza a biskupa v gréckokatolíckej a pravoslávnej cirkvi. Epitrachil nosia kňazi a biskupi pri všetkých bohoslužbách (biskupi pod sakosom a omoforom). Zobrazenia epitrachilu nie sú staršie ako z 10. storočia, písomne je ale zachytený už v 8. storočí.

Symbolizuje Kristovo jarmo, ktoré kňaz prijíma vysviackou. Podľa sv. Symeona Solúnskeho symbolizuje vyliatie milosti Svätého Ducha, ktorého dostáva k slúženiu svätých tajomstiev (sviatostí).

Na epitrachile by mali byť spredu vyšité tri páry krížov, siedmy kríž je vyšitý na mieste, ktoré obopína krk.

Pendantom v latinskom obrade je štóla. Podobný kňazský odev existuje aj v iných východných cirkvách.

Referencie

Externé odkazy 
 Miroslav Iľko: Epitrachil (na www.zoe.sk)

Liturgický odev
Insígnie
Gréckokatolícka cirkev